Spotrebitelia sa na nás obracajú s otázkou, či je nutné automatický kávovar aj čistiť a ak áno, ako na to. Čisteniu kávovaru, aj toho plnoautomatického, je potrebné venovať čas a odvďačí sa vám bezproblémovým chodom a vysokou kvalitou nápoja. Pri pravidelnej údržbe vždy myslite na to, že po príprave posledného nápoja napeňovaciu trysku vymyte vodou, vyčistite nádobku na usadeniny a vyprázdnite odkvapkávaciu misku. Takisto, ak má kávovar zásobník na mlieko, každý deň je nutné ho poriadne vymyť. Raz do týždňa odporúčame vybrať aj filter a vyčistiť. Umiestnenie filtra je zvyčajne odlišné, no jeho vyňatie nie je náročné. Raz mesačne by ste mali poriadne vymyť aj zásobník na kávu. Na odvápňovanie vás dnešné automatické kávovary s radosťou upozornia. Používajú sa tekuté odvápňovače alebo tablety. Nikdy nepoužívajte ocot alebo saponát!\r